עבדול אקים סאני בראון

עבדול אקים סאני בראון (נולד ב-6 במרץ 1999) הוא אצן יפני, המתחרה בריצת 100 מטר ובריצת 200 מטר.

ביוגרפיה
סאני בראון נולד בפוקואוקה שביפן, בן לאם יפנית ולאב מגאנה.

באליפות העולם לנוער מתחת לגיל 18 שנערכה בסנטיאגו דה קאלי בקולומביה ב-2015, זכה במדליית זהב בריצת 100 מטר בשיא אליפות של 10.28 שניות ובריצת 200 מטר בשיא אליפות של 20.34 שניות. באליפות העולם באתלטיקה 2015 סיים במקום ה-20 בחצי הגמר בתוצאה של 20.47 שניות. בנובמבר 2015 זכה בפרס הכוכב העולה מטעם התאחדות האתלטיקה הבינלאומית.

ב-2016 סבל מפציעה שמנעה ממנו להשתתף באולימפיאדת ריו דה ז'ניירו. הוא נרשם לאוניברסיטת פלורידה בה החל ללמוד ולהתאמן לקראת סוף 2017. יחד עם שישה אתלטים, נבחר על ידי מועצת הספורט של יפן, להשתתף בתוכנית אימונים מיוחדת לקראת אולימפיאדת טוקיו (2020).

באליפות יפן באתלטיקה 2017 ניצח בריצת 100 מטר בשיא אישי של 10.05 שניות ובריצת 200 מטר בשיא אישי של 20.32 שניות.

באליפות העולם באתלטיקה 2017 השווה את שיאו האישי בריצת 100 מטר בשלב המוקדמות וניצח במקצה שלו, אך בחצי הגמר סיים במקום ה-19 בלבד ולא העפיל לגמר. בריצת 200 מטר היה לצעיר המשתתפים בתולדות התחרות שהעפיל למקצה הגמר, בו סיים שביעי בתוצאה של 20.63 שניות.

ב-2019 זכה שוב באליפות יפן בריצת 100 מטר ובריצת 200 מטר. באליפות המכללות באתלטיקה שהתקיימה ביוני 2019 באוסטין, סיים שלישי בריצת 100 מטר בשיא יפן של 9.97 שניות ושלישי בריצת 200 מטר בשיא אישי של 20.08 שניות. עם נבחרת השליחים של פלורידה זכה במדליית זהב בתוצאה של 37.97 שניות. באליפות העולם באתלטיקה 2019 לא העפיל לגמר ריצת 100 מטר לאחר שקבע תוצאה של 10.15 שניות בחצי הגמר. עם נבחרת השליחים של יפן זכה במדליית ארד בשיא אסיה של 37.43 שניות. באולימפיאדת טוקיו קבע תוצאה של 21.41 שניות במוקדמות ריצת 200 מטר ולא העפיל לחצי הגמר. באליפות העולם באתלטיקה 2022 סיים שביעי בתוצאה של 10.06 שניות.

תוצאות השנה שלו

שיאים אישיים 
 ריצת 100 מטר: 9.97 שניות (2019), שיא יפן לשעבר
 ריצת 200 מטר: 20.08 שניות (2019).
 הטלת כידון: 73.40 מטרים (2017).

ריצת 60 מטר: 6.54 שניות, שיא יפן

קישורים חיצוניים

 עבדול אקים סאני בראון באתר אוניברסיטת פלורידה

הערות שוליים

אתלטים יפנים
אצנים באולימפיאדת טוקיו (2020)
יפנים שנולדו ב-1999